דדו בר כליפא

דוד (דָּדוֹ) בַּר כָּלִיפָא (נולד ב-20 באוגוסט 1976) הוא קצין בצה"ל בדרגת אלוף, המשרת כראש אגף כוח האדם. קודם לכן שירת כמפקד עוצבת געש, מפקד עוצבת סיני, מפקד חטיבת גבעתי, מפקד החטיבה הדרומית ברצועת עזה, נספח צה"ל במארינס, מפקד בא"ח גבעתי ומפקד גדוד שקד.

 ביוגרפיה 
ממוזער|תא"ל דדו בר כליפא הועלה לדרגת אלוף בטקס שנערך במחנה "רבין" (הקריה) בראשות הרמטכ"ל, רא"ל הרצי הלוי ובמעמד שר הביטחון, יואב גלנט ובנוכחות חברי פורום מטכ"ל, מפקדים ובני משפחה
בר כליפא נולד וגדל בקריית אונו. למד בפנימייה הצבאית לפיקוד "אור עציון" שבמרכז שפירא ובמכינה קדם-צבאית "חוסן" בפדואל. התגייס לצה"ל בשנת 1994, שובץ בחטיבת גולני והתקבל לסיירת גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ושימש מפקד צוות בפלנ"ט גולני. בהמשך מונה למפקד פלוגת מסלול בחטיבת גולני, ולקח חלק בלחימה בדרום לבנון. לאחר מכן שימש מפקד פלוגה בבה"ד 1. בשנת 2002 עבר לחטיבת גבעתי, ומונה למפקד פלוגת החוד בגדוד צבר. לאחר נפילת מחליפו, רס"ן , שב לשמש לזמן מה מפקד הפלוגה. לאחר מכן שימש סגן מפקד גדס"ר גבעתי. בשנת 2003 נרשמה לו הערה פיקודית על מעורבותו במותם של ארבעה חיילים ברצועת עזה אשר עלו על מטען גחון סמוך לדוגית. בהמשך מונה למפקד בית הספר להכשרות בגדס"ר גבעתי. לאחר מכן שימש מפקד "סדרת קומנדו" בחטיבת גבעתי. בסיום תפקידו יצא ללימודים בפו"ם.

באוגוסט 2008 הועלה לדרגת סא"ל, מונה למפקד גדוד שקד, והוביל אותו בלחימה במבצע עופרת יצוקה, בין היתר בקרב בשכונת תל אל-הווא. בתפקיד זה שירת עד 15 באוגוסט 2010. בהמשך מונה למפקד בא"ח גבעתי בשנים 2010–2012. לאחר מכן מונה לנספח צה"ל בחיל הנחתים של ארצות הברית מ-2012 עד 2014. ב-17 באוגוסט 2014 הועלה לדרגת אל"ם ומונה למפקד החטיבה הדרומית ברצועת עזה, ושימש בתפקיד עד 18 באוגוסט 2016. אחר כך היה חניך במכללה לביטחון לאומי במחזור מ"ד (2016–2017). ב-20 ביולי 2017 מונה למפקד חטיבת גבעתי, ושימש בתפקיד עד 14 ביולי 2019.

ב-25 ביולי 2019 הועלה לדרגת תא"ל. ב-1 באוגוסט 2019 נכנס לתפקידו כמפקד עוצבת סיני, וב-16 בספטמבר מונה במקביל למפקד קורס פו"ם אלון במכללה הבין-זרועית לפיקוד ולמטה, תפקידים אותם מילא עד 18 במאי 2022. ב-29 במאי 2022 מונה למפקד עוצבת געש, ופיקד עליה במלחמת חרבות ברזל.

ב-8 באוקטובר 2024 הועלה לדרגת אלוף, וב-18 בנובמבר נכנס לתפקידו כראש אגף כוח האדם. ב-7 בנובמבר 2025 הודיע ראש המטה הכללי אייל זמיר על מינויו הזמני של בר כליפא למפקד הפרקליטות הצבאית עד כניסת איתי אופיר לתפקיד, שהחליף את יפעת תומר-ירושלמי לאחר פרשת הדלפת הסרטון ממחנה שדה תימן.

 חיים אישיים 
בר כליפא מתגורר בכפר פינס, נשוי לקרין ואב לחמישה. בעל תואר ראשון במנהל עסקים מהקריה האקדמית אונו, ותואר שני במדע המדינה מאוניברסיטת חיפה.

 קישורים חיצוניים 

 קורות חייו של ראש אגף כוח האדם הנכנס, תת-אלוף דדו בר כליפא, אתר צה"ל

 נעמי נידם, הם ירו שם כמו משוגעים. המ"מ אמר: "אתה מוכן לבוא למות אִתי?", במחנה, 23 בינואר 2009, כפי שהועלה באתר פרש
 אופיר ששון, ראש בראש, ביטאון ביבשה, גיליון 20, יולי 2012


מאמריו




 הערות שוליים 

קטגוריה:לוחמי סיירת גולני
קטגוריה:מפקדי גדוד שקד
קטגוריה:מפקדי החטיבה הדרומית באוגדת עזה
קטגוריה:מפקדי חטיבת גבעתי
קטגוריה:מפקדי עוצבת סיני
קטגוריה:מפקדי עוצבת געש
קטגוריה:ראשי אגף כוח האדם
קטגוריה:אלופי צה"ל
קטגוריה:בוגרי המכללה לביטחון לאומי
קטגוריה:בוגרי הפנימייה הצבאית לפיקוד אור עציון
קטגוריה:בוגרי מכינות קדם-צבאיות
קטגוריה:בוגרי הקריה האקדמית אונו
קטגוריה:בוגרי הקריה האקדמית אונו: מנהל עסקים
קטגוריה:בוגרי אוניברסיטת חיפה
קטגוריה:קריית אונו: אישים
קטגוריה:כפר פינס: אישים
קטגוריה:אלופי צה"ל בוגרי הפנימייה הצבאית לפיקוד אור עציון
קטגוריה:מפקדי אוגדות במלחמת חרבות ברזל
קטגוריה:חברי המטה הכללי של צה"ל במלחמת חרבות ברזל
קטגוריה:ישראלים שנולדו ב-1976